Adam Olearius

Adam Olearius (født Oehlschlegel (Oelschläger) 24. september 1599 i Aschersleben i Tyskland, død 22. februar 1671 i Gottorp i Tyskland) var en tysk oppdagelsesreisende og forfatter av reiseskildringer.

Han var sønn av en skredder, og vokste opp i enkle kår. Fra 1620 studerte han teologi ved Universitetet i Leipzig, men han befattet seg hovedsakelig med filosofi og matematikk, og tilegnet seg naturvitenskapelige kunnskaper.Priesner (1999) 

I 1633 kom han i tjeneste hos Frederik III av Slesvig-Holsten-Gottorp. Hertugen hadde planer om å åpne en handelsrute via Persia og Russland til Nord-Tyskland, og Olearius var med som sekretær på to reiser fra Tyskland, den første i 1633, den andre få år senere. Handelspolitisk og diplomatisk var reisene mislykket, men Olearius' reiseskildringer ble viktige vitnemål om kulturen i landene de besøkte, både for samtiden og ettertiden. 

I 1639 ble Olearius utnevnt til hoffmatematiker for hertugen, og i 1649 også hoffbibliotekar. Han hadde samlet inn en rekke orientalske manuskripter, som ble innlemmet i biblioteket, og han innredet også en kunstsal i Gottorp slott.om kunstkammeret 

I 1654 konstruerte han en globus på tre meter i diameter. Den begeistret Peter den store så mye at han fikk den bragt til St. Petersburg på begynnelsen av 1700-tallet. Der gikk den tapt i en brann i 1747, men ble rekonstruert og bygget opp igjen. Ved Gottorp slott ble likedan en kopi ferdiglaget i 2005.

Olearius utviklet en metode for sliping av parabolske og hyperbolske speil og linser, og han lærte seg teknikken med å lage kobberstikk. 

Alle sine andre bragder til tross, er han mest kjent for sine reiseskildringer. De er senere oversatt til blant annet tysk, engelsk og nederlandsk, og den tyske utgaven av Vermehrte Newe Beschreibung Der Muscowitischen und Persischen Reyse fra 1656 er tilgjengelig i digitalisert utgave.Digitalisert utgave av Olearius' Vermehrte Newe Beschreibung Der Muscowitischen und Persischen Reyse So durch gelegenheit einer Holsteinischen Gesandschaft an den Russischen Zaar und König in Persien geschehen. Worinnen die gelegenheit derer Orte und Länder durch welche die Reyse gangen, als Liffland, Rußland, Tartarien, Meden und Persien, sampt dero Einwohner Natur, Leben, Sitten, Hauß- Welt- und Geistlichen Stand mit fleiß auffgezeichnet, und mit vielen meist nach dem Leben gestelleten Figuren gezieret, zu befinden. Utgitt i Schleßwig i 1656 

 Referanser 

 Kilder 
  (tysk)
  (tysk)

Kategori:Tyske oppdagere
Kategori:Tyske forfattere av reiseskildringer
Kategori:Personer fra Salzlandkreis
Kategori:Fødsler i 1599
Kategori:Dødsfall i 1671